vand vrouwen van wedgrerte
ende daneele vande waerde
It vanden gescille opvresen tussche vrouwe lijsbette van schoenverst vrouwe van
wedgrete in deen zijde ende daneele vanden wairde in dande nae d tminacien
xxviii dage in decembri ano xxxi bijder stat van loven getmineert soe sijn
beyde de voirs ptien come bijden rade vand stat voirs aldaer de voirs vrouwe
van wedgrete opdede dat hue van daneele voirs de voirs tminacie met
voldaen en wae en versocht d om dat hue nae inhout d selv tminacien
volghen mochte de helcht van allen den renten vande goede te court ste
stevens en dat geschiet sijnde hadde hue dan yemat yet te eysschen
soe woude sij altijt doen dat sij sculdich wae te doin daer op de voirs
daneel antwde seggende dat hij dat niet sculdich en wae van doen want
tvoirs goet van court s stevens soe qualic lach en te gereke was soe hadde
hij tvoirscr goet op dese vueghe moeten uutgeven dat de win dien hij tselve
goet gegeven hadde eene seken tmijn van jaen de rinten vande yerste
jae niet betalen en sal voe den lesten jae vanden tmijne voirscr
meynede dat daer bij onredelic wae dat den voirs vrouwen van wedgrete
de helcht vanden voirs rente vande jae van xxxi volgen souden maer
dat sij verbeyden sal tot dre tijt toe dat die de voirs win sculdich is te
betalen met meer wouden die hij daer toe vueghde daer op de voirs
vrouwe van wedgrete replicen dede en dede seggen dat wel waer sijn
mochte dat de voirs daneel tvoirscr goet ind maten voirscr uutgegeve
hadde maer dat hadde hij gedaen sonder consent en weten van hue
meyndde d om de voirs vrouwe van wedgrete en hoepte niet wedstaende
der vuegen ende condicien vande uutgeven voirs dat hue de helcht van
allen den renten vande voirs goede van court s stevens vanden jae
van xxxi verstene nae inhout der yerst tminacien voirs sculdich sijn te
volghen ende daen teynden recht also dat beyde der voirs ptien bescheit
verhoirt getmineert wart bijd stat voirs want de voirs daneel thoff
van court s stevens met sijnd toebehoirte sonder weten en consent
der voirs vrouwen van wedgrote ende sonder recht uutgegeve hadde
dat naevolgende der yerster tminacien voirsce de voirs daneel
niet wedstaende d condicien inde uutgeve vande goeden voirs gedaen
bij der reden voirs der voirs vrouwen van wedgrete de helcht van
tgheen daer tvoirs goet voe uutgegeve is alse vande jae van xxxi
uutreyken ende betalen sal en alse vande anden rente die de wynne